
PROOEMIUM. 

Ardente  studio  summum  medicinae  honorem 
in  hac  academia  alma  et  augusta  attingendi 
incitatus,  et  amicis  in  hac  eadem  arte  aliquot 
exitus  observationum  communicandi,  quas  fe¬ 
ci,  dum  officio  meo  in  nosocomio  navali  in 

insula  Minorca  fungerer ;  quaedam  singularia 
de  casu  insigni  perscribam  ut  mihi  se  osten¬ 
derunt,  et  pariter  conclusiones  ex  iis  deductas, 
quae  mihi  plurima  facta  haud  exigui  momenti 
indicare  videntur,  quae,  ut  spero,  non  omnino 
inutilia  erunt,  et  quae  attentionem  praeclaro¬ 
rum  professorum  hujusce  academiae  venerabi¬ 
lis  forsan  merebuntur. 

Primo ,  Ostendere  conabor  cavitates  laryn- 

! 

gis  et  pharyngis  late  dividi  posse,  corruptis  pe¬ 
nitus  functionibus  ; 

Secundo ,  iEgrum  supervivere  posse  et  ad 
ultimum  sine  injuria  partium  laesarum  perma¬ 
nente,  revalescere ; 

*  \ 

% 

Tertio ,  iEgrum  admodum  diu  sustineri  pos¬ 
se,  fluidis  nutrimentum  praebentibus  aliqua 
arte  mechanica  in  ventriculum  injectis ; 

Quarto,  Sitim  fere  penitus  relevari  posse 
usu  enematum  acidulorum  ter  quaterve  indies 
iteratorum ; 

Postremo ,  Suturas  summe  injuriosas  in  cu¬ 
ratione  hujus  inventas  esse,  et  positionem  so¬ 
lam  utilem  esse* 


HISTORIA. 

<  i  .  . 

Quum  sic  leviter  attigerim  conclusiones  ex 
hoc  casu  deductas,  ad  has  confirmandas  histo¬ 
riam  et  progressum  narrare  nunc  conabor* 

Vultus  aegri  in  nosocomium  admissi  impa 
tientiam,  horrorem  et  afflictionem  denotabat ; 
aeger  ipse  valde  inquietus  erat,  et  nihil  fieri 
volebat  quod  curationem  efficeret. 

Facies  pallida,  cutis  constricta,  labia  livida* 
et  extremitates  plus  sequo  frigidae  erant. 

Magnum  vulnus  incisum  erat  ad  partem 
cervicis  superiorem  et  anteriorem,  fere  qua-* 
tuor  pollices  in  longitudine,  in  spatio  inter  os 
hyoideum  et  cartilaginem  thyroideam,  ab  uno 
angulo  maxillae  inferioris  usque  ad  alterum  ex¬ 
tensum, 

•«** 

Integumenta  incisa  nunc  levata  erant,  et 
vulnus  internum  investigatum,  quod  aspectum 
valde  formidabilem  ostendebat ;  separatio  os¬ 
sis  a  cartilagine  ad  partes  eorum  anteriores  et 
laterales  vulnus  efficiens,  admodum  profun¬ 
dum,  et  inequale,  omnino  facta  est;  in  quo 
videri  poterant  haud  magna  attentione,  fere 
tota  Ossis  hyoidei  pars  inferior  et  cartilaginis 
thyrodeae  superior,  et  pariter  haud  parvum 
spatium  cavitatis  laryngis,  ubi  quoque  quan¬ 
titas  muci  spumosi,  singula  respiratione  ejecta 

et  inhalata  videri  poterat ;  aderat  vulneri  quo* 
que,  tussis  dura,  fere  convulsiva,  cum  respira¬ 
tionis  difficultate  suffocationem  fere  appropin¬ 
quante,  vi  deglutitionis  omnino  corrupta  tam 
via  ad  ventriculam  obstructa,  quam  sensu  suf¬ 
focationis  intolerabili,  ab  introitu  liquidorum 
in  laryngem  facto,  ut  clare  demonstratum  fuit 
asgro  quantitatem  liquidi  hauriente,  quae  sta- 
tim  pleno  rivo  perfluebat,  valde  indicans  late 
divisam  esse  pharyngem  ad  partem  anteriorem 
et  dextram  lateralem. 

Quum  hoc  modo  conatus  sum  probare  nar¬ 
ratione  exempli  supradicti,  cujus  observandi 
mihi  opportunitas  una  cum  amicis  meis  Doct. 
Burnett,  Brunton,  et  Domino  Boyd,  oblata 
est,  cavitatem  laryngis  nec  non  et  pharyngis 
late  divisam  esse,  omnino  corruptis  functioni¬ 
bus  sine  afferendo  asgro  mortem  ;  quaerendum 
est  deinde  quomodo  consumptioni  corporis 
perpetuas  succurrere  et  sitim  nostri  infelicis 

aegri  relevare  possimus,  quoniam  omnis  deglu¬ 
titio  destructa  sit,  et  via  naturalis  ad  ventricu¬ 
lum  impedita. 

Prius  horum  (si  recte  judico)  res  pro  cibo 
designatas  in  ventriculum  aliqua  arte  mecha¬ 
nica  transmittendo,  solum  effici  potest ;  et 
mea  sententia,  catheter  factus  de  gumini  elas¬ 
tico  invenietur  instrumentum  esse  expeditissi¬ 
mum  et  usui  huic,  facilime  accommodatum, 
quia  ob  laevitatem  ejus  et  tenuitatem  possit 
introduci  in  oesophagum,  et  illic  diu  permanere, 
si  chirurgo  placeat,  paulo  aut  nullo  incom¬ 
modo  aegro  inde  allato  ;  et  loculo  elastico,  ve¬ 
sica  aut  siphone  (si  inter  tactum  fuerint)  ad 
catheterem  adaptato,  instrumentum  introduci 
et  ad  arbitrium  removeri,  et  sic  aeger  ultima 
facilitate  foveri  potest. 

Sed  si  neque  loculus,  nec  sipho,  nec  vesica, 
comparari  possit  (ut  in  exemplo  supradicto 

accidit)  possumus  semper  ut  ultimum  refu¬ 
gium,  in  os  nostrum  quantitatem  lactis  indu¬ 
cere,  et  in  ventriculum  aegri  per  catheterem 
impellere,  aut  nutricem  sic  facere  jubere,  do¬ 
nec  aptus  apparatus  comparari  possit.  Hoc 
primum  facere  inductus  fui  quia  aeger  post 
jejunium  quadraginta  horarum  de  sensu  rosio- 
nis  in  regione  ventriculi  questus  est,  et  etiam 
ob  monitionem  amici  mei  Doctoris  Brunton, 
huic  rosioni,  elasticum  catheterem  introdu¬ 
cendo,  et  lac  ore  meo  in  ventriculum  regri  im¬ 
pellendo,  subveniri  potuisset. 

Hoc  ideo  factum  et  quantitas  in  stoma¬ 
chum  injecta  est,  cum  magna  allevatione  aegri, 
et  mea  haud  parva  satisfactione. 

Hoc  tamen  inventum  erat  valde  incommo¬ 
dum,  sed  ad  vesperem,  parvulum  siphonem 
comparavi,  et  ad  catheterem  adjunxi,  et  in  hoc 
modo  alebam  aegrum  meum  donec  vulnera 

cavitatum  omnino  sanata  fuerint,  et  vise  na¬ 
turali  facultas  peragendi  functiones  restituta 
fuerit. 

Hac  prima  parte  consilii  mei  effecta  ;  mihi 
visum  est,  lac  pro  cibo  datum  ad  levandam 
sitim  aegri  non  sufficere,  et  quum  usus  admo¬ 
dum  frequens  catheteris  fuisset  magna  causa 
irritationis  ;  alterum  modum  sitim  levandi  co¬ 
nari  necesse  fuit,  quod  (vix  opus  est  dicere), 
usu  enematum  potus  acidi  citrici,  ter  quaterve 
indies  injectorum  effectum  est. 

Quum  haec  necessario,  irritationem  recto 
afferunt,  primo  et  secundo  die  plerumque  re¬ 
jiciuntur  et  idcirca  inefficacia  existuiit  ;  ta¬ 
men  si  duos  vel  tres  dies  in  iis  constanter 
perseveremus,  demum,  cum  magna  satisfac¬ 
tione,  inveniemus  intestinum  enemata  sine 
difficultate  retinere;  absorptio  fit,  et  aeger  de 
siti  queri  desinit. 

In  hoc  modo  aegri,  de  quo  nunc  scribo,  sitis 
fere  omnino  sex  hebdomadis  praevertebatur, 
quamvis  in  administratione  prima,  totum  ene- 
ma  (ut  supra  memoravi)  rejectum  est,  et  igitur 
inutile  extitit,  et  quamvis  ter  primo  itidemque, 
secundo  die,  pari  effectu  adhibebatur.  Admi¬ 
nistratione  tamen  enematis  secundi,  in  tertio 
die,  pafcva  tantum  quantitas  liquidi  rejecta  est, 
et  totum  enema  vespere  adhibitum,  aeger  re¬ 
tinuit;  ita  rectum  liquido  paulatim  assuefac* 
tum  est,  et  omnia  enemata  post  adhibita  ple¬ 
no  effectu  retenta  sunt. 

Neque  fuit  conditio  intestinorum  dum  haec 
enemata  adhiberentur  (in  hoc  exemplo)  mini¬ 
me  admiranda ;  vix  enim  incipiebat  intesti¬ 
num  se  assuefacere  iis,  quum  evacuationes  per 
anum  evaserunt  regulares,  et  ita  permanebant 
donec  curatio  omnino  peracta  fuerit. 

DE  CURATIONE  VULNERIS. 

Quum  curatio  talium  vulnerum  tenendo 
partes  in  positione  quam  maxime  naturali,  so¬ 
lummodo  effici  potest;  saepe  inutile  erit  aliquid 
facere  donec  quodammodo,  aegri  animus  tian* 
quillatus  fuerit ;  praecipue  si  injuria  a  conatu 
inefficaci  mortem  sibi  consciscendi,  effecta 

sit. 

Varii  modi  partes  conjungendi  et  in  situ 
retinendi  variis  temporibus,  in  se  convei te¬ 
runt  animos  chirurgorum,  quamvis  (si  bene 
reminiscor)  omnes  nisi  ii  quibus  margines  vul- 
neris  retentae  sunt  in  situ,  ex  usu  decideiunt, 
quoniam  plures  ex  iis  inutiles,  et  haud  pauci 
injuriosi  extiterunt ;  utraque  quorum  argu¬ 
mentorum  clare  in  hoc  exemplo  demonstra- 

bantur. 

Hic  aeger  tam  valde  inquietus  fuit,  ut  ei  ul¬ 
lum  proferre  auxilium  primo  die  omnino  im¬ 
possibile  esset,  quum  omnes  conatus  positio¬ 
nem  stabiliendi  statim  frustra  erant;  aegro  ca¬ 
put  jactante,  quasi  consilium  cepisset  cura¬ 
tionem,  impediendi  vulneris  ;  postridie,  tamen 
mane,  vitae  magis  conciliatus  videbatur,  et  ali¬ 
quanto  cupidior  ut  ad  curationem  efficiendam 
aliquid  sibi  fieret. 

Vulnus  nunc  investigabatur,  cujus  aspectus 
propitius  erat,  inflammatio  mediocris  erat, 
paululum  lymphae  in  superficiem  vulneris  ejec¬ 
tum,  et  aeger  libere  respirabat ;  nunc  commo¬ 
dum  videbatur  (ob  magnitudinem  vulneris), 
applicare  suturas  inter  partes  laterales  ossis 
hyoidei  et  cartilaginis  thyroideae,  et  in  hoc 
modo  partes  divisas  inter  se  conjungere.  Hoc 
ideo  factum  erat,  et  quoque  partes  capite 
flectendo  in  directum,  et  constringendis  ligatu¬ 
ris  inter  se  conjungebantur ;  hoc  facto,  vulnus 

emplastro  unguenti  cerei  tegebatur,  et  seger 
deinde  in  positione  corporis  incumbente  pone¬ 
batur,  capite  in  directum  inclinato,  et  in  eo 
situ  retento,  pileo  nocturno  arcte  capiti  adap¬ 
tando,  cujus  utrique  lateri,  duo  lintei  frustu¬ 
la  affigebantur,  ita,  ut  unum  proxime  supra 
angulum  oculi  externum,  et  alterum  pon6 
aurem  esset ;  liasc  arcte  adducebantur  dum 
caput  proclive  esset,  et  cingulas  ejusdem  ma¬ 
teriei  prius  circum  corpus  accommodatas,  affi¬ 
gebantur.  JEger  nunc  pulvinis  sustentatus, 
caput  movere  rigide  prohibitus  est,  et  tantum 
os  frequenter  portione  mali  citrici  madefacere, 
nullum  autem  conatum  hauriendi  facere  jus¬ 
sus  est. 

Hac  ratione  curatione  vulneri  adhibita,, 
asger  per  tempus  pomeridianum  penitus  quie¬ 
tus  erat ;  vesperem  autem  versus,  aliquanto  in¬ 
quietior  extitit,  pulsu  paulo  celeriore,  et  cute 
calida.  In  eodem  fere  statu  usque  ad  noctem 

mediam  restitit,  quum  inquietudo  magnopere 
aucta  est,  et  aeger  cum  magna  difficultate  res¬ 
pirabat.  In  hac  conditione,  cum  aliqua  ag- 
gravatione,  remansit  ad  meridiem  proximum, 
quo  tempore,  vultus  maximam  anxietatem,  im¬ 
patientiam  et  horrorem  indicabat,  facies  peni¬ 
tus  suffusa,  oculi  prominentes,  et  languor  mul¬ 
tus  aderat. 

Difficultas  respirandi  quidem  miseratione 
digna,  omni  respiratione  nisum  violentem  exi¬ 
gente,  cum  periculo  manifesto  suffocationis 
instantis,  quam  sonus  cynanchi  tracheali 
ad  amussim  similis  comitatus  est. 

Pulsus  circiter  centum  erat,  maxime  tenuis, 
et  durus.  Temperatura  compluribus  gradibus 
supra  naturalem,  valde  urgens  sitis,  appetitus 
nullus,  et  piger  venter. 

Haec  mutatio  in  pejus  facta,  suturis  pridie 


/ 

adbibitis  attribuebatur,  quse  igitur  removeban¬ 
tur;  parum  autem  aut  nullum  omnino  subsi¬ 
dium  afferebatur ;  circiter  horam  post,  san¬ 
guinem  usque  ad  uncias  quadraginta  emisi,  et 
ut  solutionem  salium  neutralium  in  stoma¬ 
chum  injicerem,  catheterem  elasticum  intro¬ 
ducere  conatus  sum,  sed  ob  violentes  contrac¬ 
tiones  partis  superioris  pharyngis  et  faucium 
effectas,  simul  ac  instrumentum  in  tactum  ha¬ 
rum  patium  venit,  fieri  non  potuit ;  tamen 
non  multo  amplius  una  hora  post  sanguinis 
emissionem,  visceribus  laxatis,  aeger  relevari 
visus  est,  et  usque  ad  vesperem  revalescere 
non  intermisit;  quo  tempore,  symptomata 

magnam  aggravationem  subire  visa  sunt. 

0^0  ' 

Pulsus  maxime  celer,  et  multo  plenior  quam 
post  primum  impetum  factus  est ;  tempera¬ 
tura  circiter  centum,  et  cutis  arida,  aspectus  \ 
vultus,  nec  non  et  respiratio,  multum  terre¬ 
bant  ;  aeger  loqui  nequibat,  et  quum  loqui 

conaretur,  tantum  sonus  asthmaticus  auditus 
est. 

Sanguis  iterum  emissus  est,  et  deinde  haud 
parvum  levamen  brevi  secutum  est ;  et  postri¬ 
die  mane  fere  omnino  a  difficultate  respirandi 
liber  fuit,  vulgus  dolorem  minus  indicabat,  et 
catheter  cum  magna  facilitate  introduci  pote- 
ra  t. 

Domita  ita  inflammatione  quae,  haud  dubito 
quin  magna  ex  parte  a  suturis  effecta  fuerit, 
penicillus  ex  unguento  cereo  accommodaba¬ 
tur  vulneri,  tantum,  jam  a  positione  capitis  (ut 
memoravi  supra)  clauso,  ornatio  indies  remo¬ 
vebatur,  sed  vulnus  internum  raro  investigaba¬ 
tur;  lac  ad  statum  systematis  exigebatur,  et 
enemata  acidula  quotidie  administrabantur  in 
spatium  sex  hebdomadarum ;  quo  tempore 
vulnus  externum  clausum  est,  et  conatu  hau¬ 
riendi  facto,  liquor  in  stomachum  cum  admo¬ 
dum  parvo  incommodo  defluxit. 

In  breve  tempus  aliqua  solidum  cibum  hau¬ 
riendi  difficultas  extitit ;  haec  autem  cito  abiit, 
et  aeger  valetudine  perfecta,  ad  pristinam  ar¬ 
tem  reversus  est. 


Sic  conatus  singulatim  quae  praecedunt  nar¬ 
rare,  et  ostendere  multum  posse  fieri  ad  susti¬ 
nendos,  relevandos,  et  ad  postremum  sanandos 
aegros,  etiam  quum  observatoribus  negligenti- 
bus  desperati  esse  videantur;  pauca  nunc  dis¬ 
seram  de  morbis  quae  saepissime  occurrunt, 
in  quibus  eandem  rationem  medendi  sequo 
commodo  ini r i  posse  existimo ;  ingentem 
enim  horum  numerum,  medicis  quotidie  of¬ 
ferri  mihi  persuasum  est. 

Ob  numerum  aegrorum  infelicium,  qui  nobis 
quotidie  ostenduntur,  lue  venerea  laborantium, 


CERVICIS  ANTERIORIS.  17 

et  ob  consequentem  Hydrargyri  usum,  ptya- 
lisina  violens,  et  misere  exulceratum  os,  etiam 
sub  curatione  prudentissima  nimis  saepe  oc* 
currunt)  quae  quamvis  facultatem  comedendi 
non  corrumpant,  dolor  tamen  violens  et  irri¬ 
tatio,  quae  aliquid  in  os  acceptum  efficit,  ae¬ 
grum  magnopere  obstinatum  et  a  cibo  aversum 
reddunt,  adeo  utf  pereundi  jejunio  periculum 
interdum  adeat  :  quae  res  nosci  nunquam  de¬ 
bet,  quia  adhibitis  artibus  supra  memoratis, 
pars  major  doloris  et  irritationis  penitus  evi¬ 
tari  potest,  quum  parum  aut  nulla  fluidorum 
pars  in  tactum  partium  affectarum  veniat. 
Illas  universi  adhibere  debere  mihi  penitus 
persuasum  est;  quum  aeger  convenienter  nu¬ 
triri,  et  sitis  levari,  cum  magna  dolorum  leva¬ 
tione,  pru dente  harum  administratione  possit. 

Nec  harum  usum  illis  casibus  solum,  in 
quibus  cibus  tantum  et  potus  exiguntur,  con¬ 
tineri  oportet ;  mea  enim  sententia  gradus 

sunt  plurimorum  nostrorum  morborum,  qui¬ 
bus  multum  prodesse  possunt,  facilem  prae¬ 
bendo  modum  administrandi  medicinam,  et 
praesertim  bis  quibus  aeger  infelix  omnes  et 
mentis  et  corporis  facultates  perdidit. 

/ 

De  utilitate  harum  in  gradibus  morbi  pos¬ 
terioribus;  non  rarum  est  videre  et  multo 
minus  audire  aegros  vel  negligentia  praescri¬ 
bendi  vel  stimulantia  praescripta  administran¬ 
di,  in  statum  insensilem  labantes,  in  quo  nimis 
saepe  ab  ignavo  medico  deserantur,  qui  ae¬ 
grum  inducere  non  potest,  ut  remedia  hauriat. 
Hoc  gradu  mihi  persuasum  est,  multum  a 
gravi  et  benigno  medico  fieri  posse:  quum 
enim  in  ultimo  discrimine  etiam  spes  est,  tubi 
elastici  introductionem  magnopere  suaderem, 
et  injectis  quibusdam  remediis  strenuis  ten» 
tarem,  si  nihil  amplius  fieri  posset ;  servando 
enim  vitam  socii  in  vita  pretiosam  certe  (ut 
verbis  Ciceronis  utar)  homines  ad  deos  pro- 

'  pius, accedunt,  quam  ulla  alia  re;  et  quum  se¬ 
mel,  et  amplius,  eventibus  anxias  perseverentise 
per  brevem  cursum  meum  in  re  medica  studi¬ 
orum,  etiam  longe  ultra  fidem,  attonitus  fue¬ 
rim,  neminem  ultra  auxilium  functionibus 
etiam  imperfecti  agentibus  existimarem. 

Hoc  consilium  magni  momenti  inveniri  po¬ 
test  in  curatione  illius  funestissimi  omnium 
morborum  Hydrophobiae,  in  qua  persuasum 
est  adhiberi  posse  sine  ullo  chirurgi  periculo, 
introducta  quavis  re  dura  inter  dentes  et  ibi 
per  adjutorem  retenta,  manu  quoque  chirurgi, 
a  manica  ex  corio  densa  bene  tecta ;  hac  ra¬ 
tione  quidquid  velimus,  in  stomachum,  injici, 
et  casus  revalescendi  aegro  infelici  praeberi 
potest. 

* 

In  exemplis  etiam  severis  laesionis  capitis, 
manifestum  esse  oportet,  hanc  remedia  admi¬ 
nistrandi  rationem  non  minus  utilem  inven- 

tum  iri ;  ubi  ob  statum  aegri  nihil  in  sto¬ 
machum  introduci  potest,  ut  viscera  probe  eva¬ 
cuentur,  cui  rei  maxima  cura  adhibenda  est,  et 
praeterea  quum  multa  alia  remedia  exigi  et- 
saepe  utilia  inveniri  possint,  administrationi 
haudquaquam  objici  potest. 

Eodem  modo  in  multis  aliis  morbis  ut  apo¬ 
plexia,  aut  paralysi  a  quavis  causa  oriente  ad- 

.  i 

ministrari  potest,  et  quoque  in  mania,  &c. 
secundum  consilium  medici. 

Sed  ne  sim  molestus  in  re,  medico  solerti 
bene  nota,  commendato  tentamine  imperfecto 
amicorum  juvenum  attentioni,  finem  jam  fa¬ 
ciam. 


FINIS. 


